2. ΝΟΜΟΣ υπ’ αριθ. 1039 της 22/29 Μαρτ. 1980 (ΦΕΚ Α΄ 71)  Περί κυρώσεως της από 10 Νοεμ. 1979 Πράξεως Νομοθετικού Περιεχομένου του Προέδρου της Δημοκρατίας «περί αποκαταστάσεως ζημιών εκ της επισυμβάσης την 1ην Οκτ. 1979 εν τω λιμένι Σούδας Χανίων εκρήξεως επί του M/S «ΠΑΝΟΡΜΙΤΗΣ». Άρθρον Πρώτον.-Κυρούται η από 10 Νοεμ. 1979 Πράξις Νομοθετικού Περιεχομένου του Προέδρου της Δημοκρατίας «περί αποκαταστάσεως ζημιών εκ της επισυμβάσης την 1ην Οκτ. 1979 εν τω λιμένι Σούδας Χανίων εκρήξεως επί του του M/S «ΠΑΝΟΡΜΙΤΗΣ» δημοσιευθείσα εις το υπ’ αριθ. 252 της 12 Νοεμ. 1979 ΦΕΚ, τεύχος Α΄, έχουσα ως ακολούθως: (Βλέπε ανωτ. αριθ. 1). Άρθρον Δεύτερον.-Εις περίπτωσιν κατά την οποίαν κτίριον ήθελε κριθή κατεδαφιστέον συνεπεία της εκρήξεως, η ανακατασκευή του γίνεται με τον αρχικώς ισχύοντα συντελεστήν δομήσεως. Κτίρια υφιστάμενα προ της εφαρμογής του σχεδίου πόλεως, εφ’ όσον ήθελον κριθή κατεδαφιστέα συνεπεία της εκρήξεως, ανακατασκευάζονται με τον συντελεστή δομήσεως, με τον οποίον ήσαν οικοδομημένα, έστω και καθ’ υπέρβασιν αυτού και ασχέτως αν τα οικόπεδα, επί των οποίων ήσαν τα κτίρια, είναι άρτια ή όχι. Άρθρον Τρίτον.-Προστίθεται παρ. 3 στο άρθρ. 5 της στον παρόντα Νόμον κυρουμένης Πράξης Νομοθετικού Περιεχομένου (ανωτ. αριθ. 1). Άρθρον Τέταρτον.-Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως.   35.Ε.η.2 Αποκατάσταση πληγέντων από έκρηξη πλοίου στην Κρήτη   875 